बताते चलें कि सितंबर 2015 में यूपी के दादरी में 52 साल के अखलाक की भीड़ ने हत्या कर दी थी. अखलाक पर घर में गोमांस रखने का शक था. इस मॉब लिंचिंग की वारदात के बाद ,साहित्य, कला, विज्ञान आदि क्षेत्र से जुड़ी कई जानी-मानी हस्तियों ने अपने अवॉर्ड वापस किए थे. दरअसल राजस्थान की धरती पर अमित शाह का यह कथन और भी ज्यादा महत्वपूर्ण हो जाता है क्योंकि राजस्थान मॉब लिंचिंग की इसी तरह की कई वारदातों का गवाह रहा है. इसी साल जुलाई में रकबर खान की गो तस्करी के आरोप में हत्या कर दी गई थी. अलवर में पहलू खान (55) को भी भीड़ ने मार डाला था.